L 278/8 Jurnalul Oficial al Uniunii Europene 20.9.2014 DECIZIA CONSILIULUI din 23 iunie 2014 de aprobare a încheierii de către Comisia Europeană, în numele Comunității Europene a Energiei Atomice, a Acordului de asociere dintre Uniunea Europeană și Comunitatea Europeană a Energiei Atomice și statele membre ale acestora, pe de o parte, și Ucraina, pe de altă parte (2014/670/Euratom) CONSILIUL UNIUNII EUROPENE, având în vedere Tratatul de instituire a Comunității Europene a Energiei Atonice, în special articolul 101 al doilea para- graf, având în vedere recomandarea Comisiei Europene, întrucât: (1) La 22 ianuarie 2007, Consiliul a autorizat Comisia Europeană să deschidă negocierile cu Ucraina pentru încheierea unui nou acord între Uniunea Europeană şi Ucraina care să înlocuiască Acordul de parteneriat și de cooperare (. (2) Ţinând seama de relațiile istorice apropiate dintre cele două părţi și de legăturile tot mai strânse dintre acestea, precum şi de dorinţa lor de a-şi consolida și lărgi relațiile într-un mod ambițios şi inovator, negocierile privind Acordul de asociere dintre Uniunea Europeană și Comunitatea Europeană a Energiei Atomice și statele membre ale acestora, pe de o parte, și Ucraina, pe de altă parte (denumit în continuare „acordul”) au fost finalizate cu succes prin parafarea acordului în 2012. (3 La 15 mai 2013, Comisia Europeană a propus Consiliului ca acordul să fie semnat în numele Uniunii şi aplicat parțial, cu titlu provizoriu, de către Uniune și Ucraina, în conformitate cu articolul 486 din acord, în aşteptarea încheierii sale la o dată ulterioară. (4) Semnarea şi încheierea acordului fac obiectul unei proceduri separate în ceea ce priveşte chestiunile care intră sub incidența Tratatului privind Uniunea Europeană și a Tratatului privind funcționarea Uniunii Europene. (5)  Acordul acoperă, de asemenea, chestiuni care țin de competența Comunității Europene a Energiei Atomice, şi anume articolul 342 şi anexa XXVII în măsura în care aceasta se referă la chestiuni nucleare. (6) Prin urmare, acordul ar trebui încheiat şi în numele Comunităţii Europene a Energiei Atomice în ceea ce priveşte chestiunile care intră sub incidența Tratatului Euratom. (7)  În conformitate cu articolul 102 din Tratatul Euratom, acordul nu poate intra în vigoare pentru Comunitatea Europeană a Energiei Atomice decât după ce statele membre au notificat Comisiei Europene faptul că acordul a devenit aplicabil în conformitate cu dispozițiile dreptului lor intern. (8) Ar trebui aprobată încheierea acordului de către Comisia Europeană, care acționează în numele Comunității Euro- pene a Energiei Atomnice, ADOPTĂ PREZENTA DECIZIE: Articolul 1 Se aprobă încheierea de către Comisia Europeană, în numele Comunității Europene a Energiei Atomice, a Acordului de asociere dintre Uniunea Europeană şi Comunitatea Europeană a Energiei Atonice și statele membre ale acestora, pe de o parte, și Ucraina, pe de altă parte (*). () Acordul de parteneriat şi de cooperare între Comunitățile Europene şi statele membre ale acestora, pe de o parte, şi Ucraina, pe de altă parte OL 49,19.2.1998, p. 3). (*) Textul acordului se ataşează la Decizia 2014/295/UE a Consiliului din 17 martie 2014 privind semnarea, în numele Uniunii Europene, și aplicarea cu titlu provizoriu a Acordului de asociere între Uniunea Europeană și Comunitatea Europeană a Energiei Atomice şi statele membre ale acestora, pe de o parte, şi Ucraina, pe de altă parte, în ceea ce priveşte preambulul, articolul 1 şi titlurile 1, II și VII din acord JOL161,29.5.2014,p.1).